CELEX: C2004/201/28
Language: et
Date: 2004-08-07 00:00:00
Title: Kohtuasi C-258/04: Eelotsusetaotlus, mille esitas 7. juuni 2004. aasta otsusega Cour du travail de Liège (üheksas koda) kohtuasjas Office national de l'emploi v. Ioannis Ioannidis

7.8.2004   
            
            
               ET
            
            
               Euroopa Liidu Teataja
            
            
               C 201/14
            
         Eelotsusetaotlus, mille esitas 7. juuni 2004. aasta otsusega Cour du travail de Liège (üheksas koda) kohtuasjas Office national de l'emploi v. Ioannis Ioannidis
   (Kohtuasi C-258/04)
   (2004/C 201/28)
   Euroopa Ühenduste Kohus on saanud Cour du travail de Liège (üheksas koda) 7. juuni 2004. aasta otsusega tehtud eelotsusetaotluse kohtuasjas Office national de l'emploi v. Ioannis Ioannidis, mis saabus kohtukantseleisse 17. juunil 2004.
   Cour du travail de Liège (üheksas koda) küsib Euroopa Kohtult eelotsust järgmises küsimuses:
   Kas Euroopa Ühenduse õigusega (eriti EÜ asutamislepingu artiklitega 12, 17 ja 18) on vastuolus liikmesriigi õigusnormid (nagu seda on Belgia 25. novembri 1991. aasta kuninglik määrus, mis sätestab tööpuudust reguleeriva korra), mis tagavad alla 30-aastastele tööotsijatele töötu abiraha põhimõttel, et abiraha makstakse tööotsijatele, kes on omandanud keskhariduse ja kes on mõne teise liikmesriigi kodanik, samadel tingimustel nagu enda riigi kodanikele, mille kohaselt saab tööotsija abiraha vaid juhul, kui nõutud haridus on omandatud haridusasutuses, mida juhib, rahastab või tunnustab üks kolmest teatavast siseriiklikust ühingust (nagu on sätestatud eespool viidatud kuningliku määruse artikli 36 lõike 1 esimese lõigu punkti 2 alapunktis a ja mille tulemuseks on see, et abiraha ei saa noor tööotsija, kes ei ole võõrtöölise perekonna liige, kuid kes on teise liikmesriigi kodanik, milles ta enne ühenduse sees ümberkolimist on omandanud keskhariduse, mida peetakse võrdväärseks abiraha taotlemise riigi ametiasutuste poolt nõutava haridusega?